Superman III

***Superman 3*** er en britisk-amerikansk science fiction-komedie og superheltfilm fra 1983 regissert av Richard Lester. Dette er den tredje filmen om Superman. Denne gangen må han kjempe mot en milliardær som har til hensikt å skaffe seg verdensherredømme ved hjelp av å manipulere klimaet. Samtidig gjennomgår Supermann en skremmende personlighetsforandring må kjempe mot en ond versjon av seg selv. Hovedrollen som Supermann spilles av Christopher Reeve, mens sentrale biroller spilles av Richard Pryor, Jackie Cooper, Annette O'Toole og Robert Vaughn.

*Superman III* er mer komisk enn de to første Supermann-filmene. Den ble ikke like godt mottatt som de to første filmene. 

Den ble etterfulgt av den mislykkede *[[Superman IV: The Quest for Peace]].* 

## Handling
Den arbeidsledige og småkriminelle Gus Gorman finner ut at han har et stort talent med datamaskiner. Han blir ansatt i en stor bedrift hvor han ganske raskts benytter sine ferdigheter til å svindle til seg betydelige summer. Han blir raskt avslørt av konsernsjefen, den styrtrike og maktgale Ross Webster. Han får valget mellom å bli anmeldt eller blir en del av sjefens grandiose planer. Sjefen ønsker å dominere verden, med hjelp av Gus. Men før han kan klare det må de sette en viktig hindring ut av spill, nemlig Supermann. Ved hjelp av kryptonitt klarer de å forvandle ham til en superslusk. Ubarbert og sjuskete flyr han rundt i verden og steller til uorden. Han retter opp det skjeve tårn i Pisa til ergrelse for alle turister og blåser siden ut den olympiske ilden midt under åpningsseremonien. 

Med Supermann ute av spill og med en superdatamaskin som kan manipulere været og skape orkaner og jordskred rundt på jordkloden, ligger Websters planer om verdensherredømme tilsynelatende innenfor rekkevidde. Supermann står overfor sin livs kamp, en kamp mot den maktsyke Webster og seg selv. Før han kan stoppe Websters vanvittige planer må han i dobbel forstand ta opp kampen mot seg selv.

## Om filmen

### Popularitet og økonomi
*Supermann 3* ble ikke en like stor publikumssuksess som de to forrige filmene. Isolert sett ble den imidlertid en ubestridt kommersiell suksess, spesielt i USA hvor den spilte inn $60 millioner. Denne summen plasserte den på 12. plass over de mest innbringende filmen i USA i 1983.

Produksjonskostnadene var på ca $39 millioner.

### Anmelderne
Den ble ikke så godt mottatt av kritikerne, noe som gjenspeiles i at den kun har fått 26 % på Rotten Tomatoes. Den amerikanske filmkritikeren Roger Ebert gav den 2,5 av 4 stjerner, mens Leonard Maltin har gitt den 1,5 av 4 stjerner.

*[[VG]]* gav den terningkast tre, mens *[[Dagbladet]]* gav den to. Det norske nettstedet CINERAMA gav den terningkast fire i 2001. 

## I rollene
*Christopher Reeve – Supermann/Clark Kent 
*Richard Pryor – August "Gus" Gorman 
*Jackie Cooper – Perry White
*Marc McClure – Jimmy Olsen
*Annette O'Toole – Lana Lang 
*Robert Vaughn – Ross Webster 
*Annie Ross – Vera Webster
*Pamela Stephenson – Lorelei Ambrosia
*Margot Kidder – Lois Lane
*Gavan O'Herlihy – Brad

## Se også
**[[Superman (1978)|Superman]]*, en amerikansk film fra 1978 med Christopher Reeve i rollen som Supermann.
**[[Superman II]]*, en amerikansk film fra 1980 med Christopher Reeve i rollen som Supermann.
**[[Superman IV: The Quest for Peace]]*, en amerikansk film fra 1987 med Christopher Reeve i rollen som Supermann.
**[[Superman Returns]]*, en amerikansk film fra 2006 med Brandon Routh i rollen som Supermann.
**[[Man of Steel]]*, en amerikansk film fra 2013.

## Referanser
 

## Eksterne lenker
*